Tailand suv qa`riga g`arq bo`lmoqda

Tailand janubida ro`y bergan suv toshqini oqibatida 19 kishi qurbon bo`ldi, deb xabar berdi, “Tvzvezda.ru” nashri.
Hozirda 4 mingdan ortiq aholi punkti suv qa`riga g`arq bo`ldi. Hududda maktablar yopilgan, kasalxonalar evakuasiya qilindi. Temiryo`l faoliyati izdan chiqdi, aeroportlarni ham suv bosdi.
Hukumat jabrlanganlarga yordam berish punktlariga millionlab odamlarni joylashtirdi. Ularga birinchi navbatda suv va oziq-ovqat mahsulotlari etkazib berilmoqda. Aksariyat avtomobil yo`llarini suv yuvib ketdi.

 

Samui orolida dam olayotgan chet ellik sayyohlar tabiiy ofat tufayli aeroportlar ishlamayotgani uchun vatanlariga qayta olmayapti.
Sinoptiklarning bashorat qilishicha, mamlakatda yana bir necha kun davomida shiddatli yomg`ir yog`ishi kutilmoqda.